Uredba Komisije (ES) št. 1200/2001

z dne 19. junija 2001

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [1], kot je bila nazadnje spremenjena z Uredbo (ES) št. 2559/2000 [2], in zlasti člena 9 Uredbe,

ob upoštevanju naslednjega:

(1) Da bi zagotovili enotno uporabo kombinirane nomenklature, priložene k navedeni uredbi, je treba sprejeti ukrepe o uvrstitvi blaga iz Priloge k tej uredbi.

(2) Uredba (EGS) št. 2658/87 določa splošna pravila za razlaganje kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na njej ali ji dodaja dodatne pododdelke in ki jo določajo posebni predpisi Skupnosti zaradi uporabe tarifnih in drugih ukrepov v zvezi z blagovno menjavo.

(3) Skladno z navedenimi splošnimi pravili mora biti blago, poimenovano v stolpcu 1 preglednice, ki je priložena k tej uredbi, iz razlogov, določenih v stolpcu 3, uvrščeno v tarifne oznake KN, navedene v stolpcu 2.

(4) Primerno je, da se imetnik za obdobje treh mesecev še naprej lahko na podlagi člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], kakor je bila nazadnje spremenjena z Uredbo Evropskega parlamenta in Sveta (ES) št. 2700/2000 [4], sklicuje na zavezujoče tarifne informacije o uvrstitvi blaga v kombinirano nomenklaturo, ki so jih izdali carinski organi držav članic in ki niso v skladu z določbami iz te uredbe.

(5) Ukrepi iz te uredbe so skladni z mnenjem Odbora za carinski zakonik—

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je uvrščeno s kombinirano nomenklaturo v tarifne oznake KN, navedene v stolpcu 2 te preglednice.

Člen 2

Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in ki niso v skladu z določbami iz te uredbe.

Člen 3

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. junija 2001

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 293, 22.11.2000, str. 1.

[3] UL L 302, 19.10.1992, str. 1.

[4] UL L 311, 12.12.2000, str. 17.

--------------------------------------------------

PRILOGA

Poimenovanje blaga | Tarifna oznaka KN | Utemeljitev |

(1) | (2) | (3) |

Cink v kroglicah s premerom približno 5 cm, ki vsebuje 97,5 mas. % ali več, vendar manj kot 98,5 mas. % cinka, z grobo površino | 79011290 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo tarifnih oznak KN 7901, 790112 in 79011290 Uvrstitev v tarifno številko 7907 ni možna, ker lastnosti blaga ne ustrezajo lastnostim anod, npr. opremljene z obešali ali pripravljene za obešala, ali kakšne druge lastnosti, (glej tudi HS Pojasnjevalne opombe k tarifni številki 7907, točka 9) |

Cink v kosih, dolgih od 2 do 2,5 cm, ki vsebuje 97,5 mas. % ali več, vendar manj kot 98,5 mas. % cinka, nepravilne lomljene površine, pridobljen pri rezanju cevi, palic ali profilov | 79011290 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 7901, 790112 in 79011290 Uvrstitev v tarifno številko 7907 ni možna, ker lastnosti blaga ne ustrezajo lastnostim anod, npr. opremljene z obešali ali pripravljene za obešala, ali kakšne druge lastnosti, (glej tudi HS Pojasnjevalne opombe k tarifni številki 7907, točka 9) |

--------------------------------------------------